Қонуни Ҷумҳурии Тоҷикистон

Оид ба ворид намудани илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2019»

**Моддаи 1.** Ба моддаи 15 Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2019» аз 26 ноябри соли 2018, №1553 (Ахбори Маҷлиси Олии Ҷумҳурии Тоҷикистон, с. 2018, №11, мод.683; с. 2019, №4-5, мод. 232, №6, мод. 309, №7, мод. 463; Қонуни Ҷумҳурии Тоҷикистон аз 8 октябри соли 2019, №1647; Қонуни Ҷумҳурии Тоҷикистон аз 14 ноябри соли 2019, №1649; Қонуни Ҷумҳурии Тоҷикистон аз 18 декабри соли 2019, №1651; Қонуни Ҷумҳурии Тоҷикистон аз 28 декабри соли 2019, №1653) қисми 17 бо мазмуни зерин илова карда шавад:

«17. Дар соли 2019 воридоти дарахт ва гулу буттаҳои ороишӣ аз ҷониби Агентии захираҳои моддии давлатии назди Ҳукумати Ҷумҳурии Тоҷикистон, ки барои Муассисаи давлатии маҷмааи «Қасри миллат»-и Дастгоҳи иҷроияи Президенти Ҷумҳурии Тоҷикистон, Муассисаи давлатии «Маҷмӯи меҳмонхонаҳои Дастгоҳи иҷроияи Президенти Ҷумҳурии Тоҷикистон», Муассисаи давлатии «Боғи миллӣ»-и Муассисаи давлатии «Маҷмӯи меҳмонхонаҳои Дастгоҳи иҷроияи Президенти Ҷумҳурии Тоҷикистон», Муассисаи давлатии «Қасри ҷумҳуриявии фарҳанги Данғара»- и Вазорати фарҳанги Ҷумҳурии Тоҷикистон, Раёсати иттифоқи «Тоҷикматлубот», мақомоти иҷроияи ҳокимияти давлатии шаҳри Душанбе, қароргоҳи беруназшаҳрии мақомоти иҷроияи ҳокимияти давлатии шаҳри Душанбе, маркази фароғатии «Хуррамшаҳр», «Боғи Куруши Кабир» ва масҷиди ҷомеи марказии шаҳри Душанбе пешбинӣ гардидаанд, аз андоз аз арзиши иловашуда ва боҷи гумрукӣ озод карда мешаванд.».

**Моддаи 2.** Қонуни мазкур аз 1 январи соли 2019 мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 31 декабри соли 2019, № 1654**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2019»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2019» қабул карда шавад.

**Раиси Маҷлиси намояндагони Маҷлиси Олии Ҷумҳурии Тоҷикистон Ш. Зуҳуров**

**ш. Душанбе, 31 декабри соли 2019, № 1567**